मौका देख कर उसको भुनाना कुछ ही लोगों को आता है। महाराष्ट्र के विदर्भ इलाके में रहने वाले निखिल निंबोरकर और निखिल किटुकले ने जब रियल एस्टेट बाजार में उछाल देखा तो उन्होने इसे मौके के तौर पर लिया। जहां एक और युवा ऊंची ऊंची इमारतों को देख और बड़े पैमाने पर निर्माण कार्य को देख मोहित हो जाते हैं वहीं इन दोनों दोस्तों ने मकानों को खरीदने, बेचने और किराये पर देने जैसी बोझिल प्रक्रिया को आसान बनाने के बारे में सोचा। इसी बात को ध्यान में रखते हुए इन्होने Gharfinder.com की शुरूआत की। ये एक ऑनलाइन पोर्टल है जो खरीददारों को कई विकल्प मुहैया कराता है।